Diari Oficial de la Generalitat Valenciana


Sumari del DOGV 6471, del 02-03-2011 (2011/2389)

RESOLUCIÓ d'1 de febrer de 2011, del Servici Territorial d'Energia d'Alacant, per la qual s'atorga l'autorització administrativa, l'aprovació del projecte d'execució i el reconeixement, en concret, d'utilitat pública de la línia elèctrica denominada: línia aèria 20 kV de tancament de la L-11 Muro, entre Almudaina i Benialfaquí, en els termes municipals de Planes i Almudaina. Expedient número ATLINE/2010/293/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6471

Data del DOGV
:   02-03-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/2389


Data del document
:   01-02-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de febrer de 2011, del Servici Territorial d'Energia d'Alacant, per la qual s'atorga l'autorització administrativa, l'aprovació del projecte d'execució i el reconeixement, en concret, d'utilitat pública de la línia elèctrica denominada: línia aèria 20 kV de tancament de la L-11 Muro, entre Almudaina i Benialfaquí, en els termes municipals de Planes i Almudaina. Expedient número ATLINE/2010/293/03. [2011/2389]  
Per Resolució d'este Servici Territorial d'Energia, de 24 d'agost de 2010, es va sotmetre a informació pública conjunta la sol·licitud d'autorització administrativa, l'aprovació del projecte d'execució, el reconeixement, en concret, d'utilitat pública i la relació concreta i individualitzada de béns i drets afectats per la referida línia elèctrica, després de la petició prèvia a l'empara del que establix l'article 5 del Reglament d'Expropiació Forçosa per part de l'entitat beneficiària Iberdrola Distribución Elérctrica, SA, i es publiquen els anuncis en el Diari Oficial de la Comunitat Valenciana, amb data 18 d'octubre de 2010, en el Butlletí Oficial de la Província d'Alacant, amb data 14 d'octubre de 2010 i en el diari La Verdad, amb data 20 d'octubre de 2010, així com en el tauler d'anuncis dels Ajuntaments de Planes i Almudaina, i no s'han presentat al·legacions a la sol·licitud realitzada.  
Durant el període d'informació pública, s'ha remés la separata del projecte, a l'Ajuntament de Planes, l'Ajuntament d'Almudaina, la Confederació Hidrogràfica del Xúquer, la Diputació Provincial d'Alacant (Demarcació de Carreteres).  
Vist que el projecte presenta un traçat plenament concretat, disposa, entre la seua documentació, dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i que el projecte té una definició i una concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament, este Servici Territorial ha resolt:  
Primer  
Atorgar a Iberdrola Distribución Eléctrica, SAU, autorització administrativa de la instal·lació elèctrica que s'indica:  
- Lloc on s'establirà la instal·lació: Planes i Almudaina.  
- Número d'expedient: ATLINE/2010/293/03.  
- Característiques principals:  
Tensió: 20 kV.  
Longitud: tram de línia total de 1.220 m.   
Conductors: alumini acer 100-AL1/17-ST1A.  
- Origen i final: s'inicia en el suport existent denominat núm. 3 de la línia existent L-11 Muro en la derivació al CT Ajuntament de Planes (SEASA), en el terme municipal de Planes i acaba en el suport projectat denominat núm. 9 situat en la derivació al CT el Pontet de la mateixa línia i ubicat entre els suports núm. 560459 i núm. 560460, en el terme municipal d'Almudaina.  
Pressupost: 36.387,90 euros.  
La present autorització en cap cas es concedirà amb drets exclusius d'ús i s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 40 de la Llei 54/1997, de 27 de novembre, del Sector Elèctric.   
Segon  
Aprovar el projecte d'execució de la instal·lació elèctrica amb l'establiment, en qualsevol cas, les prescripcions següents:  
1. En tot moment haurà de complir-se tot allò que s'establix en el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.  
2. El termini per a l'execució de les obres serà de sis mesos a partir de la data de l'ocupació real de les finques afectades.  
3. Les instal·lacions que s'autoritzen per la present resolució s'hauran de realitzar d'acord amb el projecte i la resta de documentació tècnica presentada amb les variacions que, si és el cas, se sol·liciten i s'autoritzen.  
4. Els encreuaments especials i altres afeccions de béns de domini públic es realitzaran de conformitat amb els condicionats imposats pels organismes competents en cada cas.  
5. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i alçament de l'acta de posada en servici de les instal·lacions sense el requisit del qual no podran entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concren en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm.1,4ª - 46603 València) en el termini d'un mes, comptador des de l'endemà de la notificació de la present, de conformitat amb el que preveuen els articles 114 i 115 de la Llei 4/99 de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 1 de febrer de 2011.- El cap del Servici Territorial d'Energia: Miguel García Mengual.  
Relació de béns i drets afectats pel projecte de la línia aèria 20 kv de tancament de la L-11 Muro entre Almudaina i Benialfaqui en els termes municipals de Planes i Almudaina (Alacant)  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Relación de bienes y derechos afectados por proyecto de: línea aérea 20kv de cierre de la L-11 Muro entre Almudaina y Benialfaqui en los términos municipales de Planes y Almudaina (Alicante)  
